To personer kørt på skadestuen efter et uheld i Aars.

Krydset ved Sønderboulevarden og Markedsvej i Aars blev mandag aften klokken 20.45 til et virvar af biler. En 75-årig kvinde fra Aars kørte frem for ubetinget vigepligt og blev ramt af en ung mand på 24 år fra Suldrup. I forsøget på at undvige kvinden rammer manden fra Suldrup en tredje bil, der blev ført af en 22-årig mand fra Aars. To personer blev bragt til skadestuen. Den ene var lettere tilskadekommen, mens den anden blev undersøgt nærmere, formentligt for piskesmæld.